
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 695 

19 Μαρτίου 2014 


ΑΠΟΦΑΣΕΙ Σ 

Αριθμ. 11098 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων των εκλογικών 
κέντρων κ.λ.π. των συνδυασμών κατά την προεκλο¬ 
γική περίοδο των εκλογών του Μάίου 2014, για την 
ανάδειξη των μελών του Ευρωπαϊκού Κοινοβουλίου, 
των δημοτικών και περιφερειακών εκλογών καθώς 
και άλλων λεπτομερειών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 10 παρ. 1 του ν. 4239/2014 
«Δίκαιη ικανοποίηση λόγω υπέρβασης της εύλογης δι¬ 
άρκειας της δίκης, στα πολιτικά και ποινικά δικαστήρια 
και στο Ελεγκτικό Συνέδριο και άλλες διατάξεις» (Α' 43). 

2. Τις διατάξεις των άρθρων 46 παρ. 2 και 48 παρ. 2 του 
Π.Δ. 26/2012 «Κωδικοποίηση σ' ενιαίο κείμενο των διατά¬ 
ξεων της νομοθεσίας για την εκλογή βουλευτών» (Α'57). 

3. Τ ις διατάξεις του άρθρου 5 παρ. 3 του ν. 3870/2010 
(Α' 138) «Εκλογικές δαπάνες συνδυασμών και υποψη¬ 
φίων και έλεγχος αυτών, κατά τις περιφερειακές και 
δημοτικές εκλογές». 

4. Την ανάγκη καθορισμού των ωρών λειτουργίας και 
του βαθμού έντασης των μεγαφωνικών εγκαταστάσεων 
των εκλογικών κέντρων κ.λπ. των συνδυασμών κατά την 
προεκλογική περίοδο των εκλογών για την ανάδειξη 
των μελών του Ευρωπαϊκού Κοινοβουλίου, των δημο¬ 
τικών και περιφερειακών εκλογών, καθώς και άλλων 
λεπτομερειών, απαραιτήτων για την εφαρμογή των 
παραπάνω διατάξεων. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Καθορίζουμε τις ώρες λειτουργίας και το βαθμό έντα¬ 
σης των μεγαφωνικών εγκαταστάσεων των εκλογικών 
κέντρων, των γραφείων και των οχημάτων των συνδυ¬ 
ασμών κατά την προεκλογική περίοδο των εκλογών για 
την ανάδειξη των μελών του Ευρωπαϊκού Κοινοβουλίου, 
των δημοτικών και περιφερειακών εκλογών του Μαΐου 
2014 καθώς και κάθε άλλη σχετική λεπτομέρεια, ως 
ακολούθως: 

1. - Χρήση μεγαφωνικών εγκαταστάσεων από τα εκλο¬ 
γικά κέντρα, γραφεία και οχήματα των συνδυασμών, 
επιτρέπεται μόνο μία ημέρα πριν από τις προγραμμα¬ 
τισμένες κεντρικές ή τοπικές συγκεντρώσεις και τις 
παρακάτω ώρες: 

α) Από 19.00 - 22.00 την προηγούμενη από τη συγκέ¬ 
ντρωση ημέρα. 

β) Από 11.00-13.00 την ημέρα της συγκέντρωσης. 

γ) Μία (1) ώρα και τριάντα (30) λεπτά πριν την προ¬ 
γραμματισμένη ώρα έναρξης της συγκέντρωσης και 

δ) Δέκα πέντε (15) λεπτά της ώρας μετά τη λήξη της 
συγκέντρωσης. 

2. - Τ ις παραπάνω ώρες, επιτρέπεται η εκφώνηση μόνο 
συνθημάτων. Κατ’ εξαίρεση επιτρέπεται η μετάδοση 
μουσικών υποκρούσεων και ασμάτων στις περιπτώσεις 
(γ) και (δ) της προηγουμένης παραγράφου. Σε κάθε 
περίπτωση απαγορεύεται η χρήση των μεγαφωνικών 
εγκαταστάσεων σε ώρες κοινής ησυχίας. 

3. - Απαγορεύεται η χρήση μεγαφωνικών εγκαταστά¬ 
σεων κάθε μορφής σε περίπτερα ή άλλες κατασκευές, 
καθώς και σε τροχόσπιτα που θα τοποθετηθούν από 
τους συνδυασμούς σε χώρους που θα παραχωρηθούν 
σ' αυτούς από τους δήμους, έστω και αν σε κάποιο 
από αυτά χορηγηθεί άδεια ίδρυσης και λειτουργίας 
εκλογικού κέντρου. 

4- Απαγορεύεται απολύτως, η χρήση μεγαφωνικών 
εγκαταστάσεων, σε εκλογικά κέντρα, γραφεία και οχή¬ 
ματα, εφόσον γειτνιάζουν με νοσηλευτικά ιδρύματα, 
οίκους ευγηρίας ή σχολεία. 








10440 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. - Ο βαθμός της έντασης των μεγαφωνικών εγκατα¬ 
στάσεων δεν θα πρέπει να υπερβαίνει τα 70 Ο.Β. στην 
πηγή εκπομπής. 

6. - Απαγορεύεται εντελώς η χρήση μεγαφωνικών 
εγκαταστάσεων κάθε μορφής από εκλογικά κέντρα, 
γραφεία και οχήματα των συνδυασμών κατά την πα¬ 
ραμονή και την ημέρα των εκλογών. 

7. - Σύμφωνα με τις διατάξεις της παρ. 1 του άρθρου 
10 του ν. 4239/2014 η προεκλογική περίοδος για την 
εκλογή των δημοτικών και περιφερειακών αρχών αρ¬ 
χίζει με τη δημοσίευση του Προεδρικού διατάγματος, 


για τον ορισμό ημέρας διεξαγωγής της ψηφοφορίας 
και της διάρκειας αυτής για την εκλογή των μελών του 
Ευρωπαϊκού Κοινοβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2014 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ 

ΕΣΩΤΕΡΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΙΩΑΝΝΗΣ ΜΙΧΕΛΑΚΗΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

